पाएं अपने शहर की ताज़ा ख़बरें और फ्री ई-पेपरडाउनलोड करें
नीमकाथाना. झीराणा गांव में शनिवार को जमीन विवाद में हुए खूनी संघर्ष में एक महिला की हत्या कर दी गई। हमले में चार लोग घायल हो गए। जिनमें से तीन को जयपुर रैफर किया गया है। रैफर किए गए घायलों को एंबुलेंस नहीं मिलने पर लोगों ने अस्पताल के सामने जाम लगा दिया।
पुलिस के मुताबिक झीराणा गांव में चौथू राम व प्रहलाद के परिवारों के बीच जमीन विवाद चल रहा है। शनिवार दोपहर दोनों पक्ष आमने सामने हो गए। लाठी सरियों से हुई मारपीट में चौथू राम के परिवार के पांच लोग घायल हो गए। पुलिस ने मामला शांत करवाया।
घायलों को कपिल अस्पताल लाया गया जहां चौथू राम की पुत्रवधू ममता देवी (35)की मौत हो गई और पुत्र पूरणमल, भाई श्रवण व बनवारी और मां बसंती देवी को भर्ती कर लिया गया। पूरणमल, बसंती व बनवारीलाल की तबीयत ज्यादा बिगड़ने पर जयपुर रैफर किया गया।
जयपुर के लिए एंबुलेंस नहीं मिली तो आक्रोशित लोगों ने रोड जाम कर दिया। बाद में पाटन से एंबुलेंस बुलाई। चौथू राम ने मामला दर्ज कराया कि प्रहलाद के बेटे मोहन, लक्ष्मण, नेकीराम, छोटू, श्योदान व दयाल ने मिलकर उनके घर हमला कर दिया। दोनों पक्षों में पहले भी मारपीट हो चुकी है। करीब सात साल पहले हुए झगड़े में एक दर्जन लोग घायल हो गए थे। उसके बाद से कोर्ट में मामला चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn